CELEX: 52010PC2010
Language: lt
Date: 2010-05-09
Title: Pasiūlymas Tarybos reglamentas kuriuo nustatoma Europos finansinės padėties stabilizavimo priemonė

|

52010PC2010

Pasiūlymas Tarybos reglamentas kuriuo nustatoma Europos finansinės padėties stabilizavimo priemonė  /* KOM/2010/2010 galutinis */  

	[pic] | EUROPOS KOMISIJA |Briuselis, 9.5.2010KOM(2010) 2010 galutinisPasiūlymasTARYBOS REGLAMENTASkuriuo nustatoma Europos finansinės padėties stabilizavimo priemonėPasiūlymasTARYBOS REGLAMENTASkuriuo nustatoma Europos finansinės padėties stabilizavimo priemonėEUROPOS SĄJUNGOS TARYBA,Atsižvelgdama į Sutartį dėl Europos Sąjungos veikimo, ypač į jos 122 straipsnio 2 dalį,Atsižvelgdama į Komisijos pasiūlymą,Kadangi:(1) Sutarties 122 straipsnio 2 dalyje numatyta galimybė suteikti Sąjungos finansinę pagalbą valstybei narei, kai ji patiria sunkumų arba dėl išimtinių, jos nekontroliuojamų aplinkybių jai gresia dideli sunkumai.(2) Tokie sunkumai gali kilti dėl tarptautinėje ekonominėje ir finansinėje aplinkoje itin pablogėjusios padėties.(3) Pastaruosius dvejus metus pasaulį krėtusi precedento neturinti pasaulinė finansų krizė ir ekonomikos nuosmukis gerokai sumažino ekonomikos augimą bei finansinį stabilumą ir tapo priežastimi, dėl kurios ypatingai išaugo valstybių narių deficitas ir pablogėjo skolų būklė.(4) Dėl gilėjančios finansų krizės kai kurių euro zonai priklausančių valstybių narių skolinimosi sąlygos pablogėjo tiek, kad to negalima paaiškinti jokiais ekonomikos dėsniais. Jeigu dabar šių problemų skubos tvarka nebus imtasi spręsti, tokia padėtis gali sukelti didelę grėsmę visos euro zonos stabilumui, bendrumui ir vientisumui.(5) Šiomis išimtinėmis aplinkybėmis, kurių valstybės narės negali kontroliuoti, būtina nedelsiant parengti Sąjungos stabilizavimo priemonę, kad Europoje būtų išsaugotas finansinis stabilumas. Ši priemonė turėtų sudaryti Sąjungai sąlygas koordinuotai, skubiai ir veiksmingai reaguoti į konkrečioje euro zonai priklausančioje valstybėje narėje kilusius ypač didelius sunkumus.(6) Atsižvelgiant į ypatingas finansines pasekmes, sprendimai, kuriais pagal šį reglamentą teikiama Sąjungos finansinė pagalba, yra įgyvendinimo įgaliojimai, kurie turėtų būti suteikti Tarybai.(7) Pradėjus taikyti šią priemonę, turėtų būti nustatytos griežtos ekonominės politikos sąlygos, siekiant išsaugoti konkrečios valstybės narės viešųjų finansų tvarumą ir grąžinti jai gebėjimą pačiai finansuoti savo poreikius finansų rinkose.(8) Komisija turėtų nuolat tikrinti, ar išlieka ypatingos aplinkybės, keliančios grėsmę visos Europos Sąjungos finansiniam stabilumui.(9) Reikėtų palikti galioti dabartinę priemonę, pagal kurią euro zonai nepriklausančioms valstybėms narėms gali būti teikiama vidutinės trukmės pagalba, kaip nustatyta Tarybos reglamentu (EB) Nr. 332/2002.PRIĖMĖ ŠĮ REGLAMENTĄ:1 straipsnis Tikslas ir taikymo sritisSiekiant išsaugoti visos euro zonos stabilumą, bendrumą ir vientisumą, šiuo reglamentu nustatomos sąlygos ir tvarka, kuriomis gali būti suteikta Sąjungos finansinė pagalba euro zonai priklausančiai valstybei narei, patiriančiai arba dėl išimtinių, jos nekontroliuojamų aplinkybių realiai galinčiai patirti didelių ekonominių ar finansinių sunkumų .2 straipsnis Sąjungos finansinės pagalbos forma1. Taikant šį reglamentą, Sąjungos finansinė pagalba konkrečiai valstybei narei teikiama paskolos arba kredito linijos forma.Šiuo tikslu, vadovaujantis Tarybos sprendimo 4 straipsniu, Komisijai suteikiami įgaliojimai Europos Sąjungos vardu sudaryti sutartis dėl skolinimosi kapitalo rinkose ar sutartis su finansų įstaigomis.2. Vadovaujantis 3 straipsniu, pagal šią stabilizavimo priemonę valstybėms narėms suteikiamų paskolų ar kredito linijų mokėtina suma neviršija galimos mokėjimų asignavimų maržos pagal nustatytą nuosavų išteklių viršutinę ribą.3 straipsnis Garantijos1. Paskoloms ir kredito linijoms, viršijančioms 2 straipsnio 2 dalyje nurodytą viršutinę ribą, suteikiama bendra ir proporcinga euro zonai priklausančių valstybių narių garantija.2. Kiekviena euro zonai priklausanti valstybė narė suteikia garantiją sumoms, viršijančioms šio straipsnio 1 dalyje minėtą viršutinę ribą, atsižvelgiant į jos dalį, tenkančią apmokėtam Europos centrinio banko kapitalui.3. Šiame straipsnyje numatytais atvejais Komisija gali pasinaudoti euro zonai priklausančių valstybių narių nacionalinių skolos įstaigų, pasirengusių šiuo tikslu padėti Komisijai, paslaugomis.4. Valstybė narė, kuri Tarybos sprendimu pagal šį reglamentą gauna finansinę pagalbą, garantijos nesuteikia. Kitų valstybių narių teikiama garantija atitinkamai perskaičiuojama.5. Valstybės narės imasi priemonių, kuriomis būtina užtikrinti, kad garantija būtų suteikta per dešimt dienų nuo Tarybos sprendimo, priimto pagal 4 straipsnį.4 straipsnis Tvarka1. Valstybė narė, siekianti gauti Sąjungos finansinę pagalbą, aptaria su Komisija bei Europos centriniu banku savo finansinių poreikių įvertinimą ir Komisijai bei Ekonomikos ir finansų komitetui pateikia ekonominio ir finansinio koregavimo programos projektą.2. Sprendimą suteikti Sąjungos finansinę pagalbą kvalifikuota balsų dauguma priima Taryba, remdamasi Komisijos pasiūlymu.3. Sprendime suteikti paskolą nurodoma:(a) suma, vidutinis paskolos grąžinimo terminas, kainodaros formulė, didžiausias mokėjimų dalimis skaičius, Sąjungos finansinės pagalbos užtikrinimo laikotarpis ir kitos pagalbai įgyvendinti būtinos išsamios taisyklės, įskaitant taisykles dėl 3 straipsnyje minėtos garantijos įgyvendinimo;(b) bendrosios ekonominės politikos sąlygos, susietos su Sąjungos finansine pagalba, kuria konkrečioje valstybėje narėje siekiama atkurti tvirtą ekonominę ar finansinę padėtį ir grąžinti jai gebėjimą pačiai finansuoti savo poreikius finansų rinkose;(c) kad patvirtinama pagalbą gaunančios valstybės narės parengta koregavimo programa, kuria siekiama įvykdyti su Sąjungos finansine pagalba susijusias ekonomines sąlygas.4. Sprendime suteikti kredito liniją nurodoma:(a) suma, mokestis už kredito linijos užtikrinimą, lėšų išmokėjimui taikoma kainodaros formulė, Sąjungos finansinės pagalbos užtikrinimo laikotarpis ir kitos pagalbai įgyvendinti būtinos išsamios taisyklės, įskaitant taisykles dėl 3 straipsnyje minėtos garantijos įgyvendinimo;(b) bendrosios ekonominės politikos sąlygos, susietos su Sąjungos finansine pagalba, kuria konkrečioje valstybėje narėje siekiama atkurti tvirtą ekonominę ar finansinę padėtį ir grąžinti jai gebėjimą pačiai finansuoti savo poreikius finansų rinkose;(c) kad patvirtinama pagalbą gaunančios valstybės narės parengta koregavimo programa, kuria siekiama įvykdyti su Sąjungos finansine pagalba susijusias ekonomines sąlygas.5. Komisija ir konkreti valstybė narė, gavusios Ekonomikos ir finansų komiteto nuomonę, sudaro susitarimo memorandumą, kuriame išsamiai išdėstomos Tarybos nustatytos bendrosios ekonominės politikos sąlygos. Susitarimo memorandumą Komisija pateikia Europos Parlamentui ir Tarybai.6. Ne rečiau kaip kas šešis mėnesius Komisija išnagrinėja 3 dalies b punkte ir 4 dalies b punkte minėtas bendrąsias ekonominės politikos sąlygas ir su konkrečiąja valstybe nare aptaria koregavimo programos pakeitimus, kurių gali prireikti.7. Taryba, remdamasi Komisijos pasiūlymu, kvalifikuota balsų dauguma sprendžia, ar nereikėtų patikslinti pradinių bendrųjų ekonominės politikos sąlygų, ir patvirtina pagalbą gaunančios valstybės narės parengtą patikrintą koregavimo programą.8. Jeigu pagal ekonominės politikos sąlygas numatomas ne Sąjungos, o ypač TVF finansavimas, konkrečioji valstybė narė pirmiausia pasikonsultuoja su Komisija. Komisija ištiria Sąjungos finansinės pagalbos priemonės teikiamas galimybes ir numatomų ekonominės politikos sąlygų bei konkrečiosios valstybės narės prisiimtų įsipareigojimų, siekiant įgyvendinti Tarybos rekomendacijas ir Tarybos sprendimus, priimtus remiantis Sutarties 121, 126 ir 136 straipsniais, atitiktį. Komisija atitinkamai informuoja Ekonomikos ir finansų komitetą.5 straipsnis Paskolos išmokėjimas1. Paskola paprastai išmokama dalimis.2. Komisija reguliariai tikrina, ar pagalbą gaunančios valstybės narės ekonominė politika atitinka koregavimo programą ir 4 straipsnio 3 dalies b punkte Tarybos nustatytas sąlygas. Šiuo tikslu minėta valstybė narė Komisijai teikia visą būtiną informaciją ir su ja visapusiškai bendradarbiauja.3. Remdamasi minėto patikrinimo rezultatais ir gavusi Ekonomikos ir finansų komiteto nuomonę, Komisija priima sprendimą dėl kitų paskolos dalių išmokėjimo.6 straipsnis Lėšų išmokėjimas1. Konkrečioji valstybė narė Komisijai praneša apie ketinimą naudotis kredito linijos lėšomis. Išsamios taisyklės nustatomos 4 straipsnio 4 dalyje minėtame sprendime.2. Komisija reguliariai tikrina, ar pagalbą gaunančios valstybės narės ekonominė politika atitinka koregavimo programą ir 4 straipsnio 4 dalies b punkte Tarybos nustatytas sąlygas. Šiuo tikslu valstybė narė Komisijai pateikia visą būtiną informaciją ir su ja visapusiškai bendradarbiauja.3. Remdamasi minėto patikrinimo rezultatais ir gavusi Ekonomikos ir finansų komiteto nuomonę, Komisija priima sprendimą dėl lėšų išmokėjimo.7 straipsnis Skolinimosi ir skolinimo operacijos1. 2 straipsnyje minėtos skolinimosi ir skolinimo operacijos atliekamos eurais.2. Pagalbą gaunanti valstybė narė ir Komisija tariasi dėl pagal finansinės pagalbos priemonę Sąjungos išmokamų tolesnių dalių aspektų .3. Kai Taryba priima sprendimą dėl paskolos, Komisijai suteikiami įgaliojimai skolintis kapitalo rinkose arba iš finansų įstaigų pačiu tinkamiausiu laikotarpiu tarp planuojamų išmokų, kad finansavimo sąnaudos būtų optimalios ir būtų išsaugota jos, kaip Sąjungos emitento rinkose, reputacija. Gautos, tačiau dar neišmokėtos lėšos visą laiką laikomos tam tikslui skirtose grynųjų pinigų ar vertybinių popierių sąskaitose, tvarkomose pagal taisykles, taikomas nebiudžetinėms operacijoms, ir gali būti naudojamos vieninteliam tikslui – pagal šią priemonę teikti finansinę pagalbą valstybėms narėms.4. Kai valstybė narė gauna paskolą, kuriai gali būti taikoma išankstinio paskolos grąžinimo sąlyga, ir ji ta galimybe nutaria pasinaudoti, Komisija imasi reikalingų priemonių.5. Pagalbą gaunančios valstybės narės prašymu ir kai atsižvelgiant į aplinkybes galima sumažinti paskolos palūkanų normą, Komisija gali refinansuoti visus pirminius įsiskolinimus ar jų dalį arba pakeisti atitinkamas finansines sąlygas.6. Ekonomikos ir finansų komitetas nuolat informuojamas apie 5 dalyje minėtų operacijų eigą.8 straipsnis SąnaudosSąjungos patiriamas kiekvienos operacijos rengimo ir vykdymo sąnaudas dengia pagalbą gaunanti valstybė narė.9 straipsnis Paskolų administravimas1. Komisija nustato tvarką, kuri yra būtina paskoloms Europos centriniame banke administruoti.2. Pagalbą gaunanti valstybė narė savo šalies centriniame banke atidaro specialią sąskaitą gaunamai Sąjungos vidutinės trukmės finansinei pagalbai tvarkyti. Iki atitinkamo mokėjimo termino likus keturiolikai TARGET2 sistemos darbo dienų, pagalbą gaunanti valstybė narė į Europos centrinio banko sąskaitą perveda pagrindinę paskolos dalies sumą ir mokėtinas paskolos palūkanas.3. Nepažeidžiant Europos centrinių bankų sistemos ir Europos centrinio banko statuto 27 straipsnio, Europos Audito rūmai turi teisę pagalbą gaunančioje valstybėje narėje atlikti bet kokius finansinius tikrinimus ar auditą, kai jų nuožiūra tai būtina minėtos pagalbos administravimo tikslais. Be to, Komisija kartu su Europos kovos su sukčiavimu tarnyba turi teisę siųsti savo pareigūnus ar tinkamai įgaliotus atstovus, kad jie savo nuožiūra pagalbą gaunančioje valstybėje narėje atliktų bet kokius techninius ar finansinius su ta pagalba susijusius tikrinimus ar auditą.10 straipsnis Peržiūra ir patikslinimas1. Per šešis mėnesius nuo šio reglamento įsigaliojimo dienos ir prireikus vėliau kas šešis mėnesius Komisija pateikia Ekonomikos ir finansų komitetui bei Tarybai šio reglamento įgyvendinimo ataskaitą ir ataskaitą dėl ypatingų aplinkybių, pateisinusių šio reglamento priėmimą, tolesnio buvimo.2. Prireikus prie ataskaitos pridedamas pasiūlymas dėl šio reglamento keitimo, kuriuo siekiama peržiūrėti finansinės pagalbos teikimo galimybę, nepažeidžiant jau priimtų sprendimų galiojimo.11 straipsnis ĮsigaliojimasŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas